**Egyptin kansalliskirjasto ja -arkisto** (arab. دار الكتب والوثائق القومية‎ *Dār al-Kutub wa-l-Waṯāʾiq al-qaumiyya*; "kansallinen kirjojen ja dokumenttien talo"; engl. *Egyptian National Library and Archives*) on Kairossa toimiva Egyptin kansalliskirjasto ja kansallisarkisto. Egyptin kansalliskirjasto on Egyptin suurin kirjasto ja vanhin valtiollinen kirjasto.

Dar-al-Kutab perustettiin vuonna 1870 Rifa’a at-Tahtawin (1801-1872) ehdotuksesta, ja se oli Lähi-idän ensimmäinen kansalliskirjasto. Kirjaston kokoelmat kerättiin useasta lähteestä. Mukaan otettiin myös kartta-aineistoa ja alan instrumentaatiota. Kirjaston kansallisaarteeksi luokiteltuun käsikirjoituskokoelmaan kerättiin Koraanin käsikirjoituksia sekä arabian-, persian- ja turkinkielisiä käsikirjoituksia moskeijoista, valtion virastoista ja lahjoituksina.

Kirjasto avattiin yleisölle 24. syyskuuta 1870. Toiminnan alkuvaiheessa kokoelmat oli sijoitettu Kairoon Mustafa Fadelin palatsiin. Kokoelmien ja kävijämäärien kasvaessa kansalliskirjastolle ja -arkistolle rakennettiin vuosina 1899–1903 uudisrakennus Kairon Bab Al-Khalqin alueelle. Rakennus avattiin helmikuussa 1904. Rakennuksen ensimmäiseen kerrokseen sijoitettiin arabialaisen antiikin kokoelma (nykyinen islamilaisen taiteen museo) ja kahteen ylimpään kerrokseen kansalliskijaston aineistot. Kokoelmien edelleen kasvaessa kansalliskirjastolle rakennettiin Niilin lähelle Kairon Boulaqin kaupunginosaan uudisrakennus, jonne pääosa kokoelmista, mukaan lukien kirjaston käsikirjoituskokoelmat, siirrettiin vuonna 1971. Toisen lähteen mukaan muutto tähän uudisrakennukseen tapahtui vuodesta 1973 lähtien ja tilat avattiin yleisölle vuonna 1977. Kansalliskirjaston päärakennuksessa on seitsemän kerrosta. Viereisessä lisärakennuksessa toimii Egyptin kansallisarkisto. 

Näyttelytiloja tammkuun 2014 autopommi-iskun jälkeen.
Tammikuussa 2014 kansalliskirjaston ja -arkiston aiemman päärakennuksen vastapäätä sijaitsevaa Kairon turvallisuuspoliisin rakennusta vastaan tehtiin autopommi-isku. Pommin seurauksena Kairon islamilaisen taiteen museo sekä Egyptin kansalliskirjaston ja -arkiston rakennus vaurioitui ja osa kokoelmista tuhoutui tai vaurioitui. Tämä kansalliskirjaston ja -arkiston osin käyttämä rakennus on sittemmin korjattu ja toukokuussa 2018 kerrottiin rakennuksen uudelleenavaamisesta yleisölle 33 miljoonan punnan korjausten jälkeen.

Kansalliskirjaston sijasta painotuotteiden nimikkeiden ISSN-numeroinnista vastaa Egyptissä paikallinen tieteellisen tutkimuksen ja teknologian akatemia (engl. *Academy of Scientific Research and Technology, ENSTINET/ASRT*).

YK:n erityisjärjestö Unescon mukaan Egyptin aikuisväestöstä (yli 15-vuotiaat) lukutaitoisia oli 92,0 prosenttia (vuonna 2013).

Katso myös
----------

* Bibliotheca Alexandrina

Lähteet
-------

1. 1 2  Arkistoitu kopioLes bibliothèques nationales de la Francophonie. 3e édition (pdf) (sivu 42)  2008 (?). Bibliothèque et Archives nationales du Québec.  Arkistoitu 13.12.2018. Viitattu 22.5.2018. (ranskaksi)
2. ↑  Arkistoitu kopioThe National Library and Archives Cairo Governate (Ministry of State), cairo.gov.eg.  Arkistoitu 23.5.2018. Viitattu 22.5.2018. (englanniksi)
3. 1 2 3 4 5  National Library and Archives Eternal Egypt. Viitattu 24.5.2018. (englanniksi)
4. 1 2 3  Memory of the World: Egypt - Dar Al-Kutub Manuscripts unesco.org. Viitattu 22.5.2018. (englanniksi)
5. 1 2  The National Library of Egypt Dar al-Kotub at Bab al-Khalq  19.5.2016. sis.gov.eg. Viitattu 24.5.2018. (englanniksi)
6. ↑  Nevine El-Aref: Bomb damages Egypt's National Library and Archives  24.1.2014. ahram.org.eg. Viitattu 22.5.2018. (englanniksi)
7. ↑  Unesco to assess blast damage at Islamic museum in Cairo  26.1.2014. theguardian.com. Viitattu 24.5.2018. (englanniksi)
8. ↑  Renovated National Library to open soon: Official  15.5.2018. egypttoday.com. Viitattu 22.5.2018. (englanniksi)
9. ↑  Egypt / Egypte: ISSN EGYPT issn.org. Viitattu 22.5.2018. (englanniksi)
10. ↑  Education: Literacy rate (vasemmasta palkista valinta *Data by theme= Education - Education - Literacy - Literacy rate*, muodostuvan taulukon yläpalkista valitaan *Indicator= Adult literacy rate, population 15+ years, both sexes (%)*) Unesco, unesco.org. Viitattu 22.5.2018. (englanniksi)

Aiheesta muualla
----------------

* IFLA: Egypt (englanniksi) (ifla-world-report.org)
* Dar el Kotob - The National Library and Archive (englanniksi) (cuipcairo.org)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Egyptian National Library and Archives 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2
* WorldCat

 |
|  |
| Kansalliset | 
* Ranska
* BnF data
* Saksa
* Israel
	+ 2
* Yhdysvallat
* Ruotsi

 |
|  |
| Taiteenala | 
* ULAN

 |
|  |
| Muut | 
* IdRef

 |

 |